02013R0151 — SL — 27.10.2022 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DELEGIRANA UREDBA KOMISIJE (EU) št. 151/2013 z dne 19. decembra 2012 o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov glede regulativnih tehničnih standardov, ki določajo podatke, ki jih morajo repozitoriji sklenjenih poslov javno objaviti in predložiti, ter operativne standarde za zbiranje, primerjavo in dostop do podatkov (Besedilo velja za EGP) (UL L 052 23.2.2013, str. 33)

spremenjena z:









▼B

DELEGIRANA UREDBA KOMISIJE (EU) št. 151/2013

z dne 19. decembra 2012

o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov glede regulativnih tehničnih standardov, ki določajo podatke, ki jih morajo repozitoriji sklenjenih poslov javno objaviti in predložiti, ter operativne standarde za zbiranje, primerjavo in dostop do podatkov

(Besedilo velja za EGP)







Člen 1

Objava zbirnih podatkov

1. Repozitoriji sklenjenih poslov objavijo podatke iz člena 81(1) Uredbe (EU) št. 648/2012, ki vključujejo najmanj naslednje: (a) razčlembo zbirnih odprtih pozicij po razredih izvedenih finančnih instrumentov kot sledi: (i) blago; (ii) kredit; (iii) tuja valuta; (iv) lastniški kapital; (v) obrestna mera; (vi) drugo; (b) razčlembo zbirnih obsegov transakcij po razredih izvedenih finančnih instrumentov kot sledi: (i) blago; (ii) kredit; (iii) tuja valuta; (iv) lastniški kapital; (v) obrestna mera; (vi) drugo; (c) razčlembo zbirnih vrednosti po razredih izvedenih finančnih instrumentov kot sledi: (i) blago; (ii) kredit; (iii) tuja valuta; (iv) lastniški kapital; (v) obrestna mera; (vi) drugo.

2. Podatki se objavijo na spletni strani ali spletnem portalu, ki je enostavno dostopen javnosti, in se posodabljajo najmanj enkrat na teden.

▼M3

Člen 2

Odobritev dostopa do podrobnosti o izvedenih finančnih instrumentih

1. Repozitorij sklenjenih poslov da podrobnosti o izvedenih finančnih instrumentih v skladu s členoma 2 in 3 te uredbe neposredno in takoj na voljo subjektom iz člena 81(3) Uredbe (EU) št. 648/2012, tudi če obstajajo sporazumi o prenosu pooblastil iz člena 28 Uredbe (EU) št. 1095/2010.

Za namene prvega pododstavka repozitorij sklenjenih poslov uporablja format XML in predlogo, razvito v skladu z metodologijo ISO 20022.

2. Repozitorij sklenjenih poslov zagotovi, da podrobnosti podatkov o transakcijah v zvezi z izvedenimi finančnimi instrumenti, ki so dostopne subjektom iz člena 81(3) Uredbe (EU) št. 648/2012 v skladu s tem členom in v skladu s časovnimi okviri iz členov 4 in 5 te uredbe, vključujejo naslednje podatke: (a) poročila o izvedenih finančnih instrumentih, o katerih se poroča v skladu s tabelami 1, 2 in 3 Priloge k Delegirani uredbi Komisije (EU) 2022/1855 ( 1 ), vključno z zadnjimi podatki o trgovanju z neporavnanimi izvedenimi finančnimi instrumenti iz člena 2(2) Izvedbene uredbe Komisije (EU) 2022/1860 ( 2 ); (b) zadevne podrobnosti poročil o izvedenih finančnih instrumentih, ki jih je repozitorij sklenjenih poslov zavrnil ali zanje izdal opozorilo ter razloge za zavrnitev ali opozorilo, kot je določeno v Delegirani uredbi Komisije (EU) 2022/1858 ( 3 ); (c) stanje uskladitve vseh izvedenih finančnih instrumentov, o katerih se poroča, za katere je repozitorij sklenjenih poslov izvedel postopek usklajevanja v skladu s členom 3 Delegirane uredbe (EU) 2022/1855.

3. Repozitorij sklenjenih poslov zagotovi subjektom z več odgovornostmi ali nalogami v skladu s členom 81(3) Uredbe (EU) št. 648/2012 enotno točko dostopa do izvedenih finančnih instrumentov, ki spadajo pod te odgovornosti in naloge.

4. Repozitorij sklenjenih poslov Evropskemu organu za vrednostne papirje in trge (ESMA) zagotovi dostop do vseh podatkov o transakcijah v zvezi z izvedenimi finančnimi instrumenti, da lahko izvaja svoje pristojnosti v skladu s svojimi odgovornostmi in nalogami.

5. Repozitorij sklenjenih poslov Evropskemu bančnemu organu, Evropskemu organu za zavarovanja in poklicne pokojnine in Evropskemu odboru za sistemska tveganja zagotovi dostop do vseh podatkov o transakcijah v zvezi z izvedenimi finančnimi instrumenti.

6. Repozitorij sklenjenih poslov zagotovi Agenciji za sodelovanje energetskih regulatorjev dostop do vseh podatkov o transakcijah v zvezi z izvedenimi finančnimi instrumenti, pri katerih so osnovno sredstvo energija ali emisijski kuponi.

7. Repozitorij sklenjenih poslov zagotovi organu, ki nadzira mesta trgovanja, dostop do vseh podatkov o transakcijah v zvezi z izvedenimi finančnimi instrumenti, izvršenimi na navedenih mestih trgovanja.

8. Repozitorij sklenjenih poslov zagotovi pristojnemu organu, določenemu v skladu s členom 4 Direktive 2004/25/ES, dostop do vseh podatkov o transakcijah v zvezi z izvedenimi finančnimi instrumenti, pri katerih je osnovni instrument vrednostni papir, ki ga je izdalo podjetje, ki izpolnjuje enega ali več naslednjih pogojev: (a) podjetje je uvrščeno v trgovanje na reguliranem trgu v državi članici navedenega organa, ponudbe za prevzem v zvezi z vrednostnimi papirji navedenega podjetja pa spadajo v okvir nadzornih odgovornosti in nalog navedenega organa; (b) podjetje ima statutarni sedež ali sedež v državi članici navedenega organa, ponudbe za prevzem v zvezi z vrednostnimi papirji tega podjetja pa spadajo v okvir nadzornih odgovornosti in nalog navedenega organa; (c) podjetje je ponudnik, kot je opredeljen v členu 2(1), točka (c), Direktive 2004/25/ES, za podjetja, kot so navedena v točkah (a) in (b) tega odstavka, nadomestilo, ki ga ponuja, pa vključuje vrednostne papirje.

9. Repozitorij sklenjenih poslov zagotovi organu iz člena 81(3), točka (j), Uredbe (EU) št. 648/2012 dostop do vseh podatkov o transakcijah v zvezi z izvedenimi finančnimi instrumenti za trge, pogodbe, osnovne instrumente, referenčne vrednosti in nasprotne stranke, ki spadajo pod nadzorne odgovornosti in naloge navedenega organa.

10. Repozitorij sklenjenih poslov Evropski centralni banki (ECB) in članici Evropskega sistema centralnih bank (ESCB), katere država članica ima euro kot valuto, zagotovi dostop do naslednjih podatkov: (a) vseh podatkov o transakcijah z izvedenimi finančnimi instrumenti v enem od naslednjih primerov: (i) kadar ima referenčni subjekt izvedenega finančnega instrumenta sedež v državi članici, katere valuta je euro, in spada v okvir nadzornih odgovornosti in nalog te članice ESCB; (ii) kadar je referenčna obveznost državni dolg države članice, katere valuta je euro; (b) podatkov o pozicijah za izvedene finančne instrumente v eurih.

11. Repozitorij sklenjenih poslov zagotovi organu iz člena 81(3) Uredbe (EU) št. 648/2012, ki spremlja sistemska tveganja za finančno stabilnost v euroobmočju in v katerega državi članici je valuta euro, vključno z ECB, dostop do vseh podatkov o transakcijah v zvezi z izvedenimi finančnimi instrumenti, ki se sklenejo na mestih trgovanja ali jih sklenejo centralne nasprotne stranke in nasprotne stranke, ki spadajo v okvir odgovornosti in nalog tega organa pri spremljanju sistemskih tveganj za finančno stabilnost v euroobmočju.

12. Repozitorij sklenjenih poslov zagotovi članici ESCB, katere država članica nima eura kot valute, dostop do naslednjih podatkov: (a) vseh podatkov o transakcijah z izvedenimi finančnimi instrumenti v enem od naslednjih primerov: (i) kadar ima referenčni subjekt izvedenega finančnega instrumenta sedež v državi članici te države članice ESCB in kadar ta subjekt spada v okvir nadzornih odgovornosti in nalog te članice ESCB; (ii) kadar je referenčna obveznost državni dolg države članice te članice ESCB; (b) podatkov o pozicijah za izvedene finančne instrumente v valuti, ki jo je izdala navedena članica ESCB.

13. Repozitorij sklenjenih poslov zagotovi organu iz člena 81(3) Uredbe (EU) št. 648/2012, ki spremlja sistemska tveganja za finančno stabilnost in v katerega državi članici valuta ni euro, dostop do vseh podatkov o transakcijah v zvezi z izvedenimi finančnimi instrumenti, ki se sklenejo na mestih trgovanja ali jih sklenejo centralne nasprotne stranke in nasprotne stranke, ki spadajo v okvir odgovornosti in nalog tega organa pri spremljanju sistemskih tveganj za finančno stabilnost v državi članici, katere valuta ni euro.

14. Repozitorij sklenjenih poslov ECB pri izvajanju njenih nalog v okviru enotnega mehanizma nadzora v skladu z Uredbo Sveta (EU) št. 1024/2013 ( 4 ) zagotovi dostop do vseh podatkov o transakcijah v zvezi z izvedenimi finančnimi instrumenti, ki jih sklenejo nasprotne stranke, ki jih v okviru enotnega mehanizma nadzora v skladu z navedeno uredbo nadzira ECB.

15. Repozitorij sklenjenih poslov zagotovi pristojnemu organu, kot je naveden v členu 81(3), točki (o) in (p) Uredbe (EU) št. 648/2012, dostop do vseh podatkov o transakcijah v zvezi z izvedenimi finančnimi instrumenti, ki jih sklenejo nasprotne stranke, ki spadajo v okvir odgovornosti in nalog navedenega organa.

16. Repozitorij sklenjenih poslov zagotovi organu za reševanje, kot je naveden v členu 81(3), točka (m), Uredbe (EU) št. 648/2012, dostop do vseh podatkov o transakcijah v zvezi z izvedenimi finančnimi instrumenti, ki jih sklenejo nasprotne stranke, ki spadajo v okvir odgovornosti in nalog navedenega organa.

17. Repozitorij sklenjenih poslov zagotovi enotnemu odboru za reševanje dostop do vseh podatkov o transakcijah v zvezi z izvedenimi finančnimi instrumenti, ki jih sklenejo nasprotne stranke, ki spadajo na področje uporabe Uredbe (EU) št. 806/2014 Evropskega parlamenta in Sveta ( 5 ).

18. Repozitorij sklenjenih poslov zagotovi organu, ki nadzoruje centralno nasprotno stranko (CNS), in zadevni članici ESCB, ki nadzoruje navedeno CNS, kadar je primerno, dostop do vseh podatkov o transakcijah v zvezi z izvedenimi finančnimi instrumenti, za katere je navedena CNS opravila kliring.

▼B

Člen 3

Organi tretje države

1. V zvezi z ustreznim organom tretje države, ki je z Unijo sklenila mednarodni sporazum v skladu s členom 75 Uredbe (EU) št. 648/2012, repozitorij sklenjenih poslov zagotovi dostop do podatkov ob upoštevanju nalog in pristojnosti organa tretje države ter v skladu z določbami zadevnega mednarodnega sporazuma.

2. V zvezi z ustreznim organom tretje države, ki je z organom ESMA sklenila dogovor o sodelovanju v skladu s členom 76 Uredbe (EU) št. 648/2012, repozitorij sklenjenih poslov zagotovi dostop do podatkov ob upoštevanju nalog in pristojnosti organa tretje države ter v skladu z določbami zadevnega dogovora o sodelovanju.

▼M3

3. Repozitorij sklenjenih poslov v zvezi z ustreznim organom tretje države, za katerega je Komisija sprejela izvedbeni akt, ki določa, da pravni okvir izpolnjuje pogoje iz člena 76a(2) Uredbe (EU) št. 648/2012, zagotovi dostop do podatkov ob upoštevanju nalog in pristojnosti organa tretje države.

▼M3

Člen 4

Vzpostavitev dostopa do podrobnosti o izvedenih finančnih instrumentih

1. Repozitorij sklenjenih poslov izvaja naslednje naloge: (a) določi osebo ali osebe, ki so odgovorne za stike s subjekti iz člena 81(3) Uredbe (EU) št. 648/2012; (b) na svojem spletnem mestu objavi navodila, ki jih morajo upoštevati subjekti iz člena 81(3) Uredbe (EU) št. 648/2012, da zahtevajo dostop do podrobnosti podatkov o transakcijah v zvezi z izvedenimi finančnimi instrumenti; (c) subjektom iz člena 81(3) Uredbe (EU) št. 648/2012 posreduje obrazec iz odstavka 2 tega člena; (d) vzpostavi dostop do podrobnosti podatkov o transakcijah v zvezi z izvedenimi finančnimi instrumenti za subjekte iz člena 81(3) Uredbe (EU) št. 648/2012 na podlagi informacij, predloženih v obrazcu iz odstavka 2 tega člena; (e) vzpostavi tehnične ureditve, ki jih organi iz člena 81(3) Uredbe (EU) št. 648/2012 potrebujejo za dostop do podrobnosti podatkov o transakcijah v zvezi z izvedenimi finančnimi instrumenti v skladu z odstavkom 2 tega člena; (f) zagotovi subjektom iz člena 81(3) Uredbe (EU) št. 648/2012 neposreden in takojšen dostop do podrobnosti o izvedenih finančnih instrumentih v tridesetih koledarskih dneh od datuma, ko je subjekt predložil zahtevo za takšen dostop.

2. Subjekt iz člena 81(3) Uredbe (EU) št. 648/2012 zahteva dostop do podrobnosti o izvedenih finančnih instrumentih na obrazcu, ki ga pripravi in da na voljo repozitorij sklenjenih poslov in v katerem so navedene vsaj naslednje informacije: (a) ime subjekta; (b) kontaktna oseba subjekta; (c) pravne odgovornosti in naloge subjekta; (d) poverilnice za varno povezavo s protokolom SSH za prenos datotek (SFTP); (e) katere koli druge tehnične informacije, pomembne za dostop subjekta do podrobnosti o izvedenih finančnih instrumentih; (f) ali je subjekt pristojen za nasprotne stranke v svoji državi članici, v euroobmočju ali v Uniji; (g) vrste nasprotnih strank, za katere je subjekt pristojen v skladu z razvrstitvijo v tabeli 1 Priloge k Izvedbeni uredbi (EU) 2022/1860; (h) vrste osnovnih instrumentov izvedenih finančnih instrumentov, za katere je subjekt pristojen; (i) mesta trgovanja, ki jih nadzira subjekt, če je relevantno; (j) CNS, ki jih nadzira ali pregleduje subjekt, če je relevantno; (k) valuto, ki jo izdaja subjekt, če je relevantno; (l) točke dobave in povezovalne točke; (m) referenčne vrednosti, ki se uporabljajo v Uniji in katerih upravljavec je pod nadzorom subjekta; (n) značilnosti osnovnih instrumentov, ki jih nadzoruje subjekt; (o) značilnosti strank iz polij 16 ‚klirinški član‘, 15 ‚posrednik‘ iz tabele 1 in polja 142 ‚Referenčni subjekt‘ iz tabele 2 Priloge k Izvedbeni uredbi (EU) 2022/1860, ki jih nadzoruje subjekt, če je relevantno.

▼B

Člen 5

Operativni standardi za dostop do podatkov

1. Repozitorij sklenjenih poslov evidentira informacije o dostopu do podatkov, zagotovljenem subjektom iz člena 81(3) Uredbe (EU) št. 648/2012.

2. Informacije iz odstavka 1 vključujejo naslednje: (a) obseg podatkov, do katerih se je dostopilo; (b) sklic na pravne določbe, ki dovoljujejo dostop do takih podatkov v skladu z Uredbo (EU) št. 648/2012 in to uredbo.

▼M1

3. Repozitorij sklenjenih poslov vzpostavi in ohranja potrebne tehnične ureditve, s katerimi subjektom iz člena 81(3) Uredbe (EU) št. 648/2012 omogoča povezavo z varnim vmesnikom stroj-stroj, prek katere lahko predložijo zahtevo za dostop do podatkov in prejemajo podatke.

Repozitorij sklenjenih poslov za namene prvega pododstavka uporablja protokol SSH za prenos podatkov. Repozitorij sklenjenih poslov za komunikacijo prek navedenega vmesnika uporablja standardizirana sporočila XML, razvita v skladu z metodologijo ISO 20022. Repozitorij sklenjenih poslov lahko po dogovoru z zadevnim subjektom poleg navedenega vzpostavi povezavo tudi z uporabo drugega, skupno dogovorjenega protokola.

▼M3 —————

▼M3

5. Repozitorij sklenjenih poslov vzpostavi in ohranja potrebne tehnične ureditve, s katerimi subjektom iz člena 81(3) Uredbe (EU) št. 648/2012 omogoča, da določijo vnaprej opredeljene periodične zahteve za dostop do podrobnosti o izvedenih finančnih instrumentih, kot je določeno v členih 2 in 3 te uredbe, ki so potrebne za izpolnjevanje njihovih odgovornosti in nalog.

▼M1

6. Repozitorij sklenjenih poslov na zahtevo subjektom iz člena 81(3) Uredbe (EU) št. 648/2012 zagotovi dostop do podrobnosti o pogodbah o izvedenih finančnih instrumentih v kateri koli kombinaciji naslednjih polj iz Priloge k Izvedbeni uredbi Komisije (EU) št. 1247/2012: (a) časovni žig poročanja; (b) ID nasprotne stranke poročevalke; (c) ID druge nasprotne stranke; (d) podjetniški sektor nasprotne stranke poročevalke; (e) vrsta nasprotne stranke poročevalke; (f) ID posrednika; (g) ID subjekta, ki predloži poročilo; (h) ID upravičenca; (i) razred finančnih instrumentov; (j) razvrstitev produkta; (k) identifikacija produkta; (l) identifikacija osnovnega instrumenta; (m) mesto izvršitve; (n) časovni žig izvršitve; (o) datum dospelosti; (p) datum prenehanja; (q) centralna nasprotna stranka (CNS); in (r) vrsta dejanja.

7. Repozitorij sklenjenih poslov vzpostavi in ohranja tehnične zmogljivosti za zagotavljanje neposrednega in takojšnjega dostopa do podrobnosti o pogodbah o izvedenih finančnih instrumentih, ki jih subjekti iz člena 81(3) Uredbe (EU) št. 648/2012 potrebujejo za izpolnjevanje svojih nalog in odgovornosti. Ta dostop se zagotavlja, kot sledi: (a) če subjekt iz člena 81(3) Uredbe (EU) št. 648/2012 zahteva dostop do podrobnosti o odprtih pogodbah o izvedenih finančnih instrumentih ali o pogodbah o izvedenih finančnih instrumentih, ki so zapadle ali za katere so bila leto ali manj pred datumom predložitve zahteve podana poročila z vrsto dejanja „E“, „C“, „Z“ ali „P“, kot so navedene v polju 93 v razpredelnici 2 Priloge k Izvedbeni uredbi Komisije (EU) št. 1247/2012, repozitorij sklenjenih poslov izpolni to zahtevo najkasneje do 12.00 po univerzalnem koordiniranem času na prvi koledarski dan po dnevu, na katerega se predloži zahteva za dostop; (b) če subjekt iz člena 81(3) Uredbe (EU) št. 648/2012 zahteva dostop do podrobnosti o pogodbah o izvedenih finančnih instrumentih, ki so zapadle ali za katere so bila več kot leto pred datumom predložitve zahteve podana poročila z vrsto dejanja „E“, „C“, „Z“ ali „P“, kot so navedene v polju 93 v razpredelnici 2 Priloge k Izvedbeni uredbi Komisije (EU) št. 1247/2012, repozitorij sklenjenih poslov izpolni to zahtevo najkasneje v treh delovnih dneh po predložitvi zahteve za dostop; (c) če subjekt iz člena 81(3) Uredbe (EU) št. 648/2012 zahteva dostop do podatkov o pogodbah o izvedenih finančnih instrumentih, ki spadajo tako pod točko (a) kot točko (b), repozitorij sklenjenih poslov zagotovi podrobnosti o teh pogodbah o izvedenih finančnih instrumentih najkasneje v treh delovnih dneh po predložitvi zahteve za dostop.

8. Repozitorij sklenjenih poslov potrdi prejem in preveri točnost ter popolnost vseh zahtev po dostopu do podatkov, ki so jih predložili subjekti iz člena 81(3) Uredbe (EU) št. 648/2012. Navedene subjekte obvesti o rezultatu tega preverjanja najpozneje v 60 minutah po predložitvi zahteve.

9. Repozitorij sklenjenih poslov uporablja protokole za elektronski podpis in šifriranje podatkov, da zagotovi zaupnost, celovitost in zaščito podatkov, zagotovljenih subjektom iz člena 81(3) Uredbe (EU) št. 648/2012.

▼B

Člen 6

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah.